text: Rømø satser på at betjene store skibe
  03 juni 2011 kl. 15.37
  Rømø har besøg af det største skib, der nogensinde har lagt til kaj i Havneby.
  Rømø skal være en del af olie og gas-aktiviteten i Nordsøen. Derfor er en ny havnekaj ved at blive bygget, og det 105 meter lange fragtskib lagde ind for at losse skærver til den nye havneplads. 
  Havneby er en aktiv erhvervshavn, hvor hollandske, tyske og danske trawlere lander deres fangster af rejer. 
  Men der skal ske noget mere end det, siger erhvervsfolk og lokal-politikere. 
  Der skal være plads til at betjene olie og gas-industrien i Nordsøen i de kommende 25 - 30 år. 
  Det store fragtskib forlader Havneby søndag morgen.
  